**POZIV ZA MEDIJE**

**HRVATSKA AKADEMIJA ZNANOSTI I UMJETNOSTI**

**HRVATSKA SVEUČILIŠNA NAKLADA D.O.O., ZAGREB**

**ODSJEK ZA KOMPARATIVNU KNJIŽEVNOST**

 **FILOZOFSKOGA FAKULTETA SVEUČILIŠTA U ZAGREBU**

*imaju čast pozvati Vas na predstavljanje knjige*

**KUĆA OD KNJIGA**

*Zbornik radova u povodu 70. rođendana Pavla Pavličića*

u **ponedjeljak 5. lipnja 2017. u 12 sati**

u velikoj sjedničkoj dvorani palače Hrvatske akademije znanosti i umjetnosti

Trg Nikole Šubića Zrinskog 11, Zagreb

*O knjizi će govoriti:*

**akademik Zvonko Kusić, predsjednik HAZU, akademik Boris Senker, u ime nakladnika Anita Šikić, Ivica Matičević i Cvijeta Pavlović, urednica.**

*Kuća od knjiga. Zbornik radova*, ur. Cvijeta Pavlović, Hrvatska sveučilišna naklada, Odsjek za komparativnu književnost Filozofskoga fakulteta Sveučilišta u Zagrebu i Hrvatska akademija znanosti i umjetnosti, Zagreb, 2017.

Zbornik radova u čast akademiku, sveučilišnom profesoru i književniku Pavlu Pavličiću okuplja raznovrsne tekstove posvećene njegovu znanstvenom, stručnom i književnom radu. Dio priloga posvećen je biografskim i memoarskim zapisima o Pavličićevu životu i radu; slijede prilozi o Pavličićevu književnom opusu i prilozi o Pavličićevu znanstvenom djelu; zbornik je potaknuo pojedine autore i znanstvenike da i sami napišu književne tekstove – prigodnice s posvetom Pavlu Pavličiću kao jednoj od središnjih osoba hrvatskoga kulturnog života našega doba. O akademiku Pavlu Pavličiću pišu: akademik Nenad Cambi, akademkinja Dunja Fališevac, akademik Goran Tribuson, akademkinja Dubravka Oraić Tolić, akademik Boris Senker, Vinko Brešić, Andrea Zlatar Violić, Miro Gavran, akademik Krešimir Nemec, akademik Tonko Maroević, akademik Milivoj Solar, Tomislav Brlek, Nikica Gilić, Luka Bekavac, Kristina Grgić, akademik Darko Gašparović, akademik Zvonimir Mrkonjić, Slaven Jurić, Stipe Botica, Lovro Škopljanac i Cvijeta Pavlović.

Za **više informacija**: dr. sc. Cvijeta Pavlović, urednica, cvijeta.pavlovic@ffzg.hr.

Srdačno Vas pozdravljamo, zahvaljujemo na suradnji i očekujemo Vaš dolazak.

Gordana Poletto Ružić,

Ured za odnose s javnošću i medije HAZU